ช่วยสรุปเรื่อง "Bottom-up SPACE" ให้หน่อยค่ะ
สวัสดีครับ พบกับบทความแรกในคอลัมน์ Bottom-up SPACE หรือ “พื้นที่การลงทุนที่ร่วมสร้างด้วยตัวคุณเอง” โดยผม เจษฎา สุขทิศ, CFA เจ้าของนามปากกา FundTalk แนะนำตัวกันสั้น ๆ ผมเป็นอดีตผู้จัดการกองทุนที่ผันตัวเองมาทำธุรกิจที่ปรึกษาการลงทุนโดยนักลงทุนรายใหญ่จะมี platform ของบลน.อินฟินิติ และนักลงทุนรายย่อยผ่าน FinTech Startup ที่ชื่อ FINNOMENA ซึ่งหวังว่าหลาย ๆ ท่านอาจจะเริ่มคุ้นหูกันบ้างแล้วในระยะหลังนะครับ แนวคิด SPACE หลังจากที่ผมได้เปิดตัว NTER ซึ่งเป็นฟังก์ชั่นแรกของ FINNOMENA ไปก่อนหน้านี้ NTER จริง ๆ แล้วย่อมาจาก “Enter” หรือ “Entry” ซึ่งหมายถึงก้าวแรกที่สำคัญของนักลงทุน เหมาะกับท่านที่ต้องการเริ่มลงทุน หรือยังมีความรู้ความเข้าใจเรื่องการลงทุนไม่มากนัก โดยโปรแกรม NTER หลัก ๆ จะช่วยนักลงทุนในการวางแผนการเงิน และจัดพอร์ตการลงทุนให้สอดคล้องกับเป้าหมายของแต่ละคน สำหรับ SPACE คือแนวคิดการ “สร้างพื้นที่การลงทุน” ของตัวคุณเอง เพราะผมเชื่อว่านักลงทุนที่จะประสบความสำเร็จในการลงทุนได้นั้น สำคัญที่สุดคือแต่ละท่านต้องตัดสินใจซื้อ และขายได้ด้วยตัวเอง ไม่ใช่พึ่งจากคำแนะนำของคนอื่น บ่อยครั้งที่ผมเห็นคนไทยลงทุนโดยแห่ตามกัน บอกต่อ ๆ กันว่าให้ซื้อตัวนั้นที ตัวนี้ที อย่าลืมนะครับว่าคนที่มากระซิบบอกให้เราซื้อ เค้าไม่ค่อยบอกหรอกครับตอนที่เค้าขาย สุดท้ายหลาย ๆ ครั้งก็มาลงเอยกันที่ดอย หรือการขายหนีตายในตอนจบ กลไกของคอลัมน์ Bottom-Up Space แห่งนี้ ณ ตอนนี้ผมได้เริ่มโครงการ SPACE ไปได้ประมาณ 2 เดือน โดยง่าย ๆ ผมเริ่มด้วยการสร้าง Facebook Group เพียงคุณค้นหาในเฟสบุ๊คคำว่า “SPACE by FINNOMENA” คุณก็จะเจอกลุ่มดังกล่าว โดยปัจจุบันผมเปิดรับท่านที่สนใจเป็นรุ่น ๆ ในการที่จะมาฝึกการวิเคราะห์การลงทุนแบบเลือกหุ้นรายตัว โดยผมและทีมกูรูของ FINNOMENA จะมาช่วยกันเป็นโค้ชแนะนำวิธีการวิเคราะห์ให้ ถ้าสาย Bottom-up หรือการวิเคราะห์หุ้นรายตัว ณ ตอนนี้จะเป็นผม ส่วนถ้าเป็น Top-down หรือการวิเคราะห์ดัชนีผ่านปัจจัยมหภาค จะเป็นพี่แบงค์ เจ้าของนามปากการ Mr.Messenger ซึ่งจะมาเขียนบทความลงกรุงเทพธุรกิจในสัปดาห์หน้า วันอังคารที่หน้าเดียวกันนี้ครับ ปัจจุบันมีประมาณ 20 นักลงทุนที่ได้เริ่มฝึกฝนในการสร้างพื้นที่การลงทุนได้เริ่มลองฝึกวิเคราะห์การลงทุนไปบ้างแล้ว ซึ่งมีทั้งหุ้นขนาดเล็ก ไปจนถึงขนาดใหญ่ เช่น THAI BJC ARROW BWG SPA เป็นต้น โดยในตอนต่อไป ผมจะมาเล่ากรอบแนวคิดของการเลือกหุ้นรายตัวที่จะใช้ในโครงการนี้ โดยแนวคิดนี้เพื่อน ๆ นักลงทุนใน SPACE ได้ร่วมกันตั้งชื่อว่าแนวคิดเลือกหุ้นแบบ IO3 ย่อมาจาก Intersection of 3 Wheels หรือเรียกเป็นไทยง่าย ๆ ว่าแนวคิดเลือกหุ้นแบบ 3 ล้อถูกหวย ถ้าเจอ 3 ปัจจัยที่ใช่มาพร้อม ๆ กันมีโอกาสประสบความสำเร็จสูง
Bottom-up SPACE คือ พื้นที่การลงทุนที่สร้างด้วยตัวเอง โดยคุณเจษฎา สุขทิศ เจ้าของนามปากกา FundTalk อดีตผู้จัดการกองทุนที่ผันตัวมาเป็นที่ปรึกษาการลงทุนของ FINNOMENA SPACE คือแนวคิดการสร้างพื้นที่การลงทุนของตัวเอง เพราะนักลงทุนที่จะประสบความสำเร็จในการลงทุนต้องตัดสินใจซื้อและขายได้ด้วยตัวเอง ไม่ใช่พึ่งคำแนะนำจากคนอื่น
กลไกของ Bottom-Up Space เริ่มจากการสร้าง Facebook Group SPACE by FINNOMENA เพื่อฝึกการวิเคราะห์การลงทุนแบบเลือกหุ้น โดยคุณเจษฎาและทีมกูรูของ FINNOMENA จะเป็นโค้ชแนะนำวิธีการวิเคราะห์ ปัจจุบันมีนักลงทุนประมาณ 20 เริ่มฝึกฝนการสร้างพื้นที่การลงทุนจากเริ่มลองฝึกวิเคราะห์การลงทุนไปบ้างแล้ว มีทั้งหุ้นขนาดเล็กไปจนถึงขนาดใหญ่
ผลิตภัณฑ์และบริการทางการเงิน,เครื่องมือทางการเงิน